ชูวิทย์ กมลวิศิษฎ์

ชูวิทย์ กมลวิศิษฏ์ หรือนามแฝงว่า Davis Kamol (เกิดเมื่อวันที่ 29 สิงหาคม ค.ศ. 1961) เป็นนักการเมืองชาวไทย หัวหน้าพรรคและอดีตสมาชิกสภาผู้แทนราษฎรระบบบัญชีรายชื่อพรรครักประเทศไทย อดีตสมาชิกพรรคสู้เพื่อไทย และอดีตรองหัวหน้าพรรคชาติไทย
คำพูด

ผมเห็นมามากแล้ว ผู้ชายร้อยทั้งร้อย ตกม้าตายด้วยน้ำมือผู้หญิง ยิ่งพวกที่ชอบอ้างว่าเมียป่วย ยอมให้เที่ยว ตัวเองแก่ ของไม่สู้ ที่จริงยอมรับซะเลยว่า มันอยากตามสันดานผู้ชายเรื่องธรรมชาติไม่เห็นจะต้องแก้ตัว
ไม่ว่าคุณจะมีเงินเยอะแค่ไหน เงินจะไม่มีความหมายสำหรับคุณ เมื่อคุณหมดสิ้นอิสรภาพ
หากตั้งใจจะ ปราบค้ามนุษย์ ให้ทำตามที่แนะ  5 ข้อ รอบรอง ไปแค่ที่แถวรัชดาก็เจอแล้ว แต่ท่านศรีวราห์ เป็นคนธรรมะธัมโม เรื่องแบบนี้ พับผ่าสิ ท่านคงไม่ถนัดหรอก ถามชูวิทย์สิครับ มองปร๊าดเดียวทะลุกระดูก
เคยพูดเรื่องงูเห่ามานานหลายครั้งแล้ว ตอนนี้ได้เห็นตัวเป็นๆ นับได้ 12 ตัว แม้ว่าตอนแรกจะมองไม่เห็นว่าใครเป็นใคร แต่ท้ายสุดก็หนีไม่พ้นที่จะต้องแสดงตัว และงูเห่าจะมีข้ออ้างสารพัด ไม่ว่า หนี้บุญคุณ, คดีของวงศาคณาญาติ, ประชาชนในพื้นที่ต้องการ, อยู่แล้วอึดอัด, กรรมการบริหารไม่เห็นหัว, อุดมการณ์ไม่ตรงกัน (เพิ่งนึกขึ้นได้) แต่เชื่อเถอะ ร้อยทั้งร้อยไม่พ้นเรื่องที่ชาวบ้านร้านกาแฟแถวเยาวราชบ้านผมคุยกันไว้หรอก เขาทำท่าตบกระเป๋ากันป้าบๆ ตุงกันเป็นแถว ซึ่งบรรดางูเห่าพวกนี้ถือเป็นเพียง “งูเห่ารุ่นเยาว์” กำลังอยากเติบโต ทนกลิ่นยั่วเย้าไม่ไหว แต่ที่จะพูดถึงนี้ คนทั่วไปหรือแม้แต่พวกนักวิเคราะห์การเมืองก็ไม่รู้ การที่พรรคอนาคตใหม่เป็นฝ่ายค้านร่วมกับพรรคเพื่อไทยแล้วไม่ประสบความสำเร็จ แม้ว่าจะมีการอภิปรายไม่ไว้วางใจสักกี่รอบก็ล้มรัฐบาลไม่ได้ เหตุเพราะนี่เป็นกลยุทธ์การเมืองระดับปรมาจารย์ หากให้ผมเรียกภาษาชาวบ้าน คือ “งูเห่าระดับพญานาค” ที่ส่งเสียงคำรามน้ำกระเพื่อม แต่มองไม่เห็นตัวตน (เพราะไม่ได้อยู่ในสภา) การขู่ฟอดๆ ของระดับพญานาคว่าจะเอารายชื่อนั้นรายชื่อนี้ของบรรดาคณะรัฐมนตรีไปขึ้นเขียงในวันอภิปรายไม่ไว้วางใจ โดยทยอยปล่อยทีละชื่อ ต้นสายปลายเหตุที่มัวแต่ทำเป็นคัดชื่อยังไม่นิ่ง ก็เพราะเขย่ากันไม่เสร็จ ต่อรองกันอยู่กับรัฐบาล แบบนี้เรียกว่า “งูเห่า” หรือ “พญางูเห่า” กันแน่ คนที่น่าอภิปรายที่สุดกลับไม่มีชื่อ หากคิดล้มคงรู้ว่าใครมีอำนาจบารมีในรัฐบาลนี้ และเป็นจุดเปราะบางที่ฝ่ายค้านจะทะลวงได้ รายชื่ออภิปรายได้แค่บรรดาน้องๆ ส่วนพี่ใหญ่เอาไว้ใช้ขู่เพื่อแลกเปลี่ยนผลประโยชน์กัน
ผมเห็นชัดเหมือน 10 ปีก่อน ที่จับปลาไหลคามือมาแล้ว การเมืองไม่ได้เปลี่ยนเลยสักนิด เล่นการเมืองแบบนี้มันลึกซึ้งนัก ได้ประโยชน์มากกว่า แม้จะไม่ได้เป็นรัฐบาล งูเห่าระดับ “พญานาค” หรือจะเรียกว่าระดับ “อนาคอนด้า” ไม่โผล่หน้ามาให้เห็นในสภาเหมือนระดับงูเห่ากระจอกๆ บารมีก็ได้ ชื่อก็ไม่เสีย ไม่ต้องให้คนด่า ไม่ต้องไปวิ่งไล่ใครให้เห็น ไม่ต้องห่วงว่าจะโดนศาลรัฐธรรมนูญตัดสิทธิ์ เพราะมีคนไปร้องให้กวนใจ นั่งจิบไวน์สบายแฮที่บ้าน แล้วอย่างนี้พรรคอนาคตใหม่หวังจะประสบความสำเร็จได้ยังไง? ในเมื่อฝ่ายค้านไม่มีเอกภาพแบบนี้? เพราะมันเป็นฝ่ายค้านเทียม เตี๊ยมกันมาแต่ต้น ของจริงเขานั่งคุยกับลุงอยู่บนโต๊ะจีนในห้องสูทโรงแรมระดับ 5 ดาว มีลิฟต์ VIP ไม่ปะปนกับคนทั่วไป หากจะไม่ให้อภิปรายคนนี้ จะขอคนนั้นขึ้นเป็นรัฐมนตรี ตอนปรับ ครม. หลังการอภิปรายไม่ไว้วางใจจบ นักการเมืองรุ่นเก๋าเขาถึงบอก อุดมการณ์ต้องเก็บไว้ในลิ้นชัก การเมืองในสภามันลิเกโรงใหญ่ ผลประโยชน์ต้องมาก่อนประเทศชาติ
2011
ความแตกแยกของสังคมมันเกิดจากกลุ่มการเมืองที่ทำให้ประชาชนแบ่งออกมาเป็น สองฝักสองฝ่าย วันนี้ท่านบรรดาพรรคเพื่อไทยได้มี ครม. ได้มีการแถลงนโยบาย ผมอยากจะให้ นโยบายได้ไปอย่างเร่งด่วน อันนี้เป็นป้ายหาเสียงของพรรคเพื่อไทยที่เขียนว่า เพิ่มเงินเดือน ปริญญาตรี ๑๕,๐๐๐ บาท และเพิ่มค่าแรงขั้นต่ำ ๓๐๐ บาท ๒ เรื่องนี้ละครับที่ทำให้ พรรคเพื่อไทยได้คะแนนเสียง และได้ ส.ส. ถึง ๒๖๕ คน แต่พอไปดูในวาระเร่งด่วนที่จะ ปฏิบัติ ปรากฏว่ามันไม่ได้เร่งด่วน มันจะไปเริ่มเอาปีหน้า
มีคนหอบลูกจูงหลานเข้าไป มีรถแท็กซี่ มีวินมอเตอร์ไซค์ แบบนี้มันยิ่งกว่ามาเก๊าอีก ผมอยาก ให้ผู้ที่รับผิดชอบได้เอาใจใส่ ยังมีบ่อนการพนัน ยังมีตู้ม้า ยังมีการพนันหลาย ๆ ประเภท อยู่ตามตรอกซอกซอย ซึ่งผมไม่อยากจะเอามาพูด เหตุที่ผมเอามาพูด เพราะว่าบ่อนนี้ เป็นบ่อนใหญ่ แล้วก็เปิดมาค่อนข้างจะนานพอสมควร ไม่มีคนติดตาม ไม่มีคนเอาใจใส่ เปิดกันเสรี เมื่อพูดเรื่องอบายมุขแล้วผมก็อยากจะพูดเรื่องเศรษฐกิจเสียเล็กน้อย ท่านประธานครับ ค่าแรงที่เพิ่มขึ้นเปรียบเทียบกับค่าของที่เมื่อสักครู่ผมพูดก็คงจะเล็กน้อย เพราะบรรดาของต่าง ๆ มันขึ้นไป ราคาทั้งหมู ทั้งเป็ด ทั้งไก่ ทั้งอบายมุข ทั้งยาเสพติด ในสังคมประชาชนมีความเดือดร้อน ผ่านมา ๒ เดือน ตั้งแต่เลือกตั้งก็ยังไม่เห็นความชัดเจน วันนี้มีการแถลงนโยบายผมจำเป็นอย่างยิ่งที่จะต้องเอามาพูด เอามาเปิด เพื่อให้ผู้เกี่ยวข้อง ได้เอาใจใส่ มีคลิปอีกคลิปหนึ่งเขายังไม่ได้เปิด ถ้ายังไม่ได้เปิดผมก็ขอจะเอาให้ท่านประธานดู จะได้ไม่เสียเวลา ที่เมื่อสักครู่ให้ดูก็คือการซื้อขายยาเสพติดในสถานบันเทิง ในห้องน้ำ นี่ละครับ อยู่ในห้องน้ำนี่เองครับ ไม่ต้องซื้อไกลครับ มีการซื้อขายกันอย่างเปิดเผย
คำคมเกี่ยวกับ ชูวิทย์ กมลวิศิษฎ์
ช
หากตั้งใจจะ ปราบค้ามนุษย์ ให้ทำตามที่แนะ  5 ข้อ รอบรอง ไปแค่ที่แถวรัชดาก็เจอแล้ว แต่ท่านศรีวราห์ เป็นคนธรรมะธัมโม เรื่องแบบนี้ พับผ่าสิ ท่านคงไม่ถนัดหรอก ถามชูวิทย์สิครับ มองปร๊าดเดียวทะลุกระดูก

ศรีวราห์ รังสิพราหมณกุล
อ้างอิง